# images

ที่ นศ ๘๔๓๐๒/ว 43 ที่ทำการองค์การบริหารส่วนตำบลท่าขนาน

หมู่ที่ ๓ ตำบลท่าขนาน อำเภอเชียรใหญ่

จังหวัดนครศรีธรรมราช ๘๐๑๙๐

 5 กรกฎาคม 2562

เรื่อง ขอให้เสนอราคาจ้างออกแบบอาคารที่ทำการองค์การบริหารส่วนตำบลท่าขนาน

เรียน

สิ่งที่ส่งมาด้วย ขอบเขตของงานจ้างออกแบบอาคารที่ทำการองค์การบริหารส่วนตำบลท่าขนาน จำนวน ๑ ชุด

 ด้วย องค์การบริหารส่วนตำบลท่าขนาน มีความประสงค์จะจัดจ้างออกแบบอาคารที่ทำการองค์การบริหารส่วนตำบลท่าขนาน โดยวิธีคัดเลือก ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 79 (2) และมาตรา 81 (๒) รายละเอียดปรากฏตามสิ่งที่ส่งมาด้วย โดยมีรายละเอียดดังนี้

 1. วงเงินงบประมาณ 150,000.00 บาท (หนึ่งแสนห้าหมื่นบาทถ้วน)

 2. ราคากลาง 422,500.00 บาท (สี่แสนสองหมื่นสองพันห้าร้อยบาทถ้วน)

 3. คุณสมบัติของจ้างออกแบบอาคาร

๓.๑ เป็นบุคคลธรรมดาหรือนิติบุคคลผู้มีอาชีพรับจ้างงานดังกล่าว

๓.๒ ไม่เป็นที่ผู้ถูกระบุซื่อไว้ในบัญชีรายชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว หรือไม่ผู้ที่ได้รับผลของการสั่งให้นิติบุคคลอื่นเป็นผู้ทิ้งงานตามระเบียบของทางราชากร

๓.๓ ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๓.๔ ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่องค์การบริหารส่วนตำบลท่าขนาน ณ วันเสนอราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการเสนอราคาครั้งนี้

๓.๕ ผู้ให้บริการต้องมีคุณวุฒิด้านสถาปัตยกรรมหรือวิศวกรรม จะต้องมีใบอนุญาตประกอบวิชาชีพวิศวกรรมควบคุม หรือใบอนุญาตประกอบวิชาชีพสถาปัตยกรรมควบ ผู้ให้บริการที่เป็นนิติบุคคล ต้องเป็นผู้ที่ได้ขึ้นไว้กับสภาวิชาชีพด้วย

4. เอกสารและหลักฐานในการยื่นข้อเสนอ

 ๔.๑ เอกสารหลักฐานของผู้ออกแบบ

(๑) สำเนาบัตรประจำประชาชน และสำเนาทะเบียนบ้าน พร้อมรับรองสำเนาถูกต้อง

(๒) สำเนาใบทะเบียนภาษีมูลค่าเพิ่ม (ถ้ามี)

(๓) สำเนาใบอนุญาตประกอบวิชาชีพวิศวกรรมควบคุม พร้อมรับรองสำเนาถูกต้อง

๔.๒ ข้อเสนอด้านราคา

(๑) ใบเสนอราคา การเสนอราคาต้องไม่มากกว่างบประมาณที่กำหนด โดยงานจ้างออกแบบจะพิจารณาคัดเลือกผู้เสนอราคาต่ำสุด ข้อเสนอทุกซองจะต้องผนึกให้เรียบร้อยจ่าหน้าถึงประธานคณะกรรมการดำเนินการจ้างออกแบบ เขียนชื่อโครงการที่ยื่นข้อเสนอให้ชัดเจน แล้วนำยื่นเสนอโดยตรงต่อคณะกรรมการดำเนินการจ้างออกแบบ ตามวันเวลาและสถานที่ระบุในหนังสือเชิญชวน

องค์การบริหารส่วนตำบลท่าขนาน จึงขอเรียนเชิญท่านเข้ายื่นเสนอราคา โดยกำหนดยื่นข้อเสนอในวันที่ ๑๕ เดือนกรกฎาคม พ.ศ. 2562 ระหว่างเวลา ๐๘.๓๐ ถึง ๑๒.๐๐ น. ณ กองคลัง องค์การบริหารส่วนตำบลท่าขนาน อำเภอเชียรใหญ่ จังหวัดนครศรีธรรมราช โทร 075-355977

ทั้งนี้ รายละเอียดพัสดุและการยื่นข้อเสนอปรากฏตามสิ่งที่ส่งมาด้วย

จึงเรียนมาเพื่อโปรดทราบ

 ขอแสดงความนับถือ

นิรันดร์ โพร่ขวาง

(นายนิรันดร์ โพร่ขวาง)

นายกองค์การบริหารส่วนตำบลท่าขนาน

คณะกรรมการดำเนินการจ้างโดยวิธีคัดเลือก

องค์การบริหารส่วนตำบลท่าขนาน

โทร. 075-355977